 ፖታሽዩም ሳልፌት ፖታሽ ኣብ ምፍራይ ድዂዒ ዝውዕል ማዕድን ኮይኑ ብመልክዕ ሳልፌት ምስ ዝከውን ፖታሽዩም ሳልፌት ወይ ሳልፌት ኦፍ ፖታሽ ይበሃል ሳልፌት ኦፍ ፖታሽ ኣብ ምሕርቲ ፍሩታታት ኣሕምልትን ዓይነታት ፉልን ዝኣመሰሉ ካብ ክሎራይን ነጻ ዝኾነ ድዂዒ ስለ ዘድልዮም ነዚኦም ንምፍራይ ዝውዕል ተጠላቢ ድዂዒ እዩ እዚ ኣብ ዕደና ሳልፌት ኦፍ ፖታሽ ዝነጥፍ ኮሉሊ ኣውስትራልያዊ ኩባንያ ዳናካሊ ምስ ሃገራዊ ኩባንያ ዕደና ኤርትራ ብሓባር ዘቖምዎ ናይ ብርኪ ኩባንያ ኮይኑ ከባቢ 10 ዓመታት ኣቑጺሩ ኣሎ ኣብ መወዳእታ ናይዚ ዓመት 2019 ናብ ዝቕጽል መድረኽ ማለት ምህናጽ እቲ ፕሮጀክት ከንሰግር ኢና ኣብ መወዳእታ 2021 መጀመርታ 2022 ድማ ምፍራይን ናብ ወጻኢ ምስዳድ ክንጅምር ኢና ብምባል ኒልስ ዘለዎ ትጽቢት ገሊጹ ምንጪ ስእሊ, DANAKALI ብሉጽነት ፕሮጀክት ፖታሽ ኩሉሊ ፕሮጀክት ኩሉሊ ምስ ካልኦት ናይ ፖታሽ ዕደናታት ክወዳደር ከሎ ብሉጽ ዘብልዎ ምኽንያታት ብዙሓት እዮም ብዝሒ ናይቲ ኩምራ 1.1 ቢልዮን ቶን ኮይኑ ክሳብ 200 ዓመት ክዕደን ዝኽእል ቀጻሊ ፕሮጀክት እዩ እቲ ኣብ ኩሉሊ ተረኺቡ ዘሎ ሳልፌት ኦፍ ፖታሽ ተመራጺ ድዂዒ እዩ ናብ ወደብ ዘለዎ ቅርበት ኩሉሊ ካብ ወደብ ባጽዕ 230 ኪሜ ርሕቀት ዝርከብ እኳ እንተኾነ ካብ ገማግም ቀይሕ ባሕሪ ግና 87 ኪሜ ጥራይ ርሒቁ ይርከብ እቲ ማዕድን ክሳብ 16 ሜትሮ ኣብ ቀረባ ዕምቆት ዝርከብ ብምዃኑ ብዙሕ ጻዕርን ገንዘብን ዝሓትት ኣይኮነን በዚ ድማ ብተዛማዲ ዝተሓተ ወጻኢታት ዝሓትት እዩ ኣብ ትሕቲ መሬት ዘይኮነ ኣብ ቃልዕ ዝካየድ ምዃኑውን ካልእ ዘምርጾ ብልጫ እዩ ኣብ ዕብየት ቁጠባ ኤርትራ ዝህለዎ ተራ ፕሮግራም ልምዓት ሕቡራት ሃገራት ፕሮጀክት ፖታሽ ኩሉሊ ኣብ ምውሓስ ሸቶታት ዘላቒ ልምዓት ኤስ ዲ ጂ ኤርትራ ክህልዎ ዝኽእል ኣስተዋጽኦ ኣመልኪቱ ኣብ ዝገበሮ መጽናዕቲ ንኣገዳስነት እቲ ፕሮጀክት ኣስሚሩሉ ኣሎ ኣብ ምህናጽ እቲ ፕሮጀክት ከምኡውን እቲ ፕሮጀክት ምስ ተወድአ ኣብ ምክያዱ ብዙሕ ናይ ስራሕ ዕድላት ክፈጥር እዩ እቲ ብሕቡራት ሃገራት ዝተካየደ መጽናዕቲ ከም ዝገልጾ እቲ ፕሮጀክት ብሓፈሻ ክሳብ ን10 ሽሕ ሰባት ናይ ስራሕ ዕድል ከም ዝፈጥር ይገልጽ ብዘይካዚ ኣብ 2030 ን50 ናይቲ ኤርትራ ካብ ሰደድ እትረኽቦ ኣታዊ ካብ ኩሉሊ ክርከብ ከም ዝኽእል እቲ መጽናዕቲ የረድእ ምንጪ ስእሊ, DANAKALI ብድሆታት ኤርትራ ምስ ዕደና ጽቡቕ ሌላ ዘለዋ ሃገር ምዃና ኣብ ኣጠቓቕማ ወደብ መጉዓዝያ ምድሪን ካልእን ተሞክሮ ምጽንሑ ጸጋ እዩ ዝብል ኒልስ ገለ ገለ ብድሆታት ከም ዘለው ግና ይገልጽ እቲ ፕሮጀክት 500 ክኢላታት ዝጠልብ ብምዃኑ ነዚ ዝኣክል ክኢላዊ ዓቕሚ ምርካብ ቀሊል ከም ዘይኮነ ሓቢሩ ብኻልእ ወገን ኤርትራን ኣባላት ሃገራዊ ኣገልግሎት ኣብ ፕሮጀክትታት ዕደና ኣብ ግዱድ ዕዮ ከም እተዋፍር ትኽሰስ ኣብ ዕደና ቢሻ ብዘይ ብቑዕ ክፍሊት ተገዲድና ኢና ንሰርሕ ነይርና ብዝብሉ ኤርትራውያን ካናዳዊ ኩባንያ ኔቭሰን ሪሶርስስ ኣብ ካናዳ ክሲ ከም ዝተመስረተሉ ይዝከር ሽርክነት ንግዲ ኢትዮ-ኤርትራ ክሳብ ኣበይ? 